**Presseinvitation - Sådan gør du**

1. Ret **presseinvitationen** herunder til med de informationer, der gælder for jeres GoCook on tour.
2. Kopier teksten direkte ind i den mail, du vil sende til redaktionen/journalisten. Det er bedre end at vedhæfte den som fil, så modtagerne kan læse informationen uden at skulle åbne flere filer. Sæt desuden gerne et billede af GoCook-mobilen ind i mailen, så journalisterne kan se et eksempel på, hvor spændende og sjovt det kommer til at se ud:  
   <https://www.skyfish.com/sh/00d65f2f76e237526c1f7d6a097bc85e4b358b7c/3a160527/628336/19311540>
3. Send mailen til journalisten/redaktionen - gerne to uger før arrangementet – og senest en uge før. På den måde får de bedre mulighed for at planlægge deres tid og måske få en fotograf med.
4. Hvis journalisterne ikke selv vender tilbage, så ring gerne til redaktionen for at følge op og opfordre dem til at komme til arrangementet.
5. Når du ringer:
   1. Præsenter dig med navn, og hvor du ringer fra. Spørg, om de har fået invitationen til jeres GoCook on tour-arrangement.
      1. Hvis du har ringet til et omstillingsnummer, så bed om at tale med den journalist eller redaktør, der dækker jeres by. Eller – hvis det er en større redaktion – den journalist, der dækker enten erhvervsliv, foreningsliv eller skole. Hvis der ikke er en sådan journalist, så bed om at tale med den vagthavende redaktør.
   2. Brug de fakta, der står i presseinvitationen og spørg, om journalisten/redaktøren måske kunne være interesseret i at komme og være med; at det er særligt, at GoCook kommer til byen; og at det bliver sjovt og livligt med børnene og madlavningen.
   3. Journalister/redaktører taler med mange mennesker hver dag, så det gør ingenting, at de får samme informationer, som du har sendt til dem på mail.
   4. Journalisten spørger formodentlig om nogle ting. Besvar dem efter bedste evne, eller henvis til projektchef Bente Svane Nielsen (kontaktoplysninger: bente.svane.nielsen@coop.dk, tlf. 3091 9274), hvis du ikke selv kan svare.
   5. Hvis journalisten/redaktøren allerede i telefonen siger, at de vil komme forbi og dække begivenheden, er det jo helt perfekt – men følg op på aftalen.
   6. Hvis journalisten/mediet ikke har mulighed for at dække begivenheden, så tilbyd dem, at du kan sende nogle gode billeder, og at journalisten/redaktøren evt. kan få et telefonnummer på en af eleverne eller læreren, som de kan interviewe om, hvordan det var at lave sund mad med GoCook.
   7. Bed om lov til at kontakte journalisten/redaktionen, hvis du ikke har hørt fra dem, når I kommer tættere på dagen for arrangementet.

**-- PRESSEINVITATION --**

**\*\*nedenstående linje er emnefeltet til mailen:\*\*   
Brugsen lærer [indsæt bynavn]s børn at bage grønne pizzaer**

**\*\*Herunder står teksten til selve mailen:\*\***

**Brugsen lærer [indsæt bynavn]s børn at bage grønne pizzaer**

Kære [indsæt navn på medie eller navn på journalist/redaktør ved personlig henvendelse]

Den [indsæt dato og måned] fra kl. [indsæt tidsrum] hopper [indsæt klassetrin og evt. spor (a/b/x)] fra [indsæt skolenavn] ombord i GoCooks rullende køkken - en mobil madbus, der parkerer foran Dagli’-/SuperBrugsen i [indsæt bynavn]. Børnene vil udfordre deres madmod og bage 100% deres egne grønne pizzaer, og uddele smagsprøver til alle nysgerrige kunder og forbipasserende.

I Dagli’/SuperBrugsen ønsker vi at støtte op om en hverdag i familierne, hvor vi laver mad sammen. Det skal være sundt at leve nemt, og børnene skal med i køkkenet, så de kan blive den første generation af børn og unge, der er bedre til at lave mad end deres forældre. I en travl hverdag kan en del familier måske ikke finde tid til at være sammen om madlavningen, men børnene kan langt mere i et køkken end både de selv og deres forældre måske lige går og tror. Derfor har vi skaffet GoCook til [indsæt bynavn], så de kan hjælpe os med at udfordre børnenes madmod.

**Børnene kender allerede GoCook**

GoCook er Coops nationale madprojekt for børn, der hvert år inspirerer flere end 155.000 skoleelever til at erobre deres plads i køkkenet derhjemme. Børnene kender GoCook og GoCook-mobilen fra tv-udsendelserne ”Gorm & 100% din ret” sendt på DR Ultra og TV2, fra den faste madside i børneavisen Kids’ News og fra GoCook Smagekassen; undervisningsmateriale som tre ud af fire danske grundskoler bruger i madkundskab.

**Madglæde i børnenes univers**

Når GoCooks madformidlere i maj ruller ud til 20 Coop butikker i hele landet, er GoCook-mobilen proppet med årstidens grøntsager, som børnene tryller på hjemmelavede pizzaer.

GoCooks projektchef Bente Svane Nielsen siger følgende om GoCooks Danmarksturne her i forsommeren – GoCook on tour:

”Børnene får mod på at smage på nye grøntsager, når de hakker og snitter dem selv. Børn spiser ikke grøntsager bare fordi det er oppe i tiden. De vil have, at grøntsager skal smage godt. Og det kræver lidt flere kompetencer i køkkenet, end når man bare steger kød. Derfor er det vigtigt at børnene lærer at lave mad”, siger projektchef Bente Svane Nielsen.

Og der er behov for at hjælpe børn og unge ind i køkkenet. Coops undersøgelser viste i 2012, at kun 4 procent af børnene var med, når der skulle laves mad hjemme i familierne. Med GoCooks indsats er andelen rykket til 7 procent i 2016, men det kan blive endnu bedre.

**Yderligere kontakt**

Jeg vil selv være til stede ved GoCook foran Dagli’/SuperBrugsen xxx den [indsæt dato] kl. [indsæt tidspunkt]. I er meget velkomne til at kontakte mig eller Bente Svane Nielsen fra GoCook, hvis I har spørgsmål.

Vi håber på at se jer til et fællesskabende og sjovt arrangement.

**Med venlig hilsen,**

**[Indsæt navn, titel/funktion, butiksnavn og kontaktoplysninger]**

**Fakta om GoCook**

Missionen for GoCook er, at vi vil skabe den første generation af børn og unge, der er bedre til at lave mad end deres forældre.

GoCook *on tour* er blot et af initiativerne i GoCook. Hvert år i uge 43-45 uddeler GoCook Smagekassen råvarer, opskrifter og undervisningsmaterialer til 155.000 skoleelever i hele landet (75 % af alle grundskoler). Og mere end 300.000 brugere følger GoCooks kokkeskole-app til iPad og smartphone.

Læs mere om GoCook på [www.gocook.dk](http://www.gocook.dk) eller find os på Facebook, Instagram eller Youtube.

**Frikøbte pressefotos**

Skulle I ønske det, kan I anvende frikøbte pressefotos på dette link:

<https://www.dropbox.com/sh/36mfiidgtbrwrg3/AADr50ODoiQ5FePjlobmQD0Ma?dl=0>

**For yderlig information om GoCook:**

Bente Svane Nielsen, projektchef, GoCook. bente.svane.nielsen@coop.dk, tlf. 3091 9274